CELEX: 
Language: lt
Date: 2021-06-04 00:00:00
Title: KOMISIJOS DELEGUOTASIS REGLAMENTAS (ES) …/... kuriuo dėl patvirtinimų pagal Jungtinių Tautų Europos ekonomikos komisijos (JT EEK) taisykles Nr. 49 ir 96 pripažinimo iš dalies keičiamas Deleguotasis reglamentas (ES) 2017/654, kuriuo papildomas Europos Parlamento ir Tarybos reglamentas (ES) 2016/1628

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               Sąvoka „ne keliais judantys mechanizmai“ apima įvairiausius mechanizmus, tarp jų nedidelius rankinius prietaisus (vejapjoves, grandininius pjūklus ir kt.), statybos mašinas (ekskavatorius, krautuvus, buldozerius ir kt.) arba žemės ūkio ir ūkininkavimo techniką (kombainus, kultivatorius ir kt.), taip pat drezinas, lokomotyvus ir vidaus vandenų laivus.
            
            
               Ne keliais judančiuose mechanizmuose sumontuotų variklių tipo patvirtinimo reikalavimai nustatyti Europos Parlamento ir Tarybos direktyvoje 97/68/EB
                  1
               , panaikintoje Europos Parlamento ir Tarybos reglamentu (ES) 2016/1628
                  2
               , ir dvejuose Komisijos deleguotuosiuose aktuose bei viename įgyvendinimo akte, kurie taikomi atitinkamai nuo 2017 m. sausio 1 d. ir nuo 2017 m. gegužės 3 d. 
            
            
               Priėmus JT EEK taisyklės Nr. 96 05 serijos pakeitimus, Jungtinių Tautų tarptautinės teisės sistema neseniai buvo suderinta su žemės ir miškų ūkio transporto priemonių ir ne keliais judančių mechanizmų vidaus degimo varikliams šiuo metu taikomomis ES išmetamųjų teršalų ribinėmis vertėmis ir tipo patvirtinimo reikalavimais. Todėl Europos Komisija nori iš dalies pakeisti Deleguotąjį reglamentą (ES) 2017/654
                  3
               , kad variklių gamintojai, kuriems buvo suteiktas patvirtinimas pagal atitinkamą JT EEK taisyklę, galėtų gauti tipo patvirtinimą tiesiogiai pagal šį reglamentą.
            
            
               2.KONSULTACIJOS PRIEŠ PRIIMANT AKTĄ
            
            
               Ruošdama šį aktą, Komisija surengė reikiamas konsultacijas su atitinkamai suinteresuotaisiais subjektais, socialiniais partneriais ir valstybių narių ekspertais.
            
            
               3.DELEGUOTOJO AKTO TEISINIAI ASPEKTAI
            
            
               Šio deleguotojo akto teisinis pagrindas yra 2016 m. rugsėjo 14 d. Europos Parlamento ir Tarybos reglamentas (ES) 2016/1628 dėl reikalavimų, susijusių su ne keliais judančių mechanizmų vidaus degimo variklių dujinių ir kietųjų dalelių išmetamųjų teršalų ribinėmis vertėmis ir tipo patvirtinimu, kuriuo iš dalies keičiami reglamentai (ES) Nr. 1024/2012 ir (ES) Nr. 167/2013 ir iš dalies keičiama bei panaikinama Direktyva 97/68/EB.
            
            
               KOMISIJOS DELEGUOTASIS REGLAMENTAS (ES) …/...
            
            
               2021 06 04
            
            
               kuriuo dėl patvirtinimų pagal Jungtinių Tautų Europos ekonomikos komisijos (JT EEK) taisykles Nr. 49 ir 96 pripažinimo iš dalies keičiamas Deleguotasis reglamentas (ES) 2017/654, kuriuo papildomas Europos Parlamento ir Tarybos reglamentas (ES) 2016/1628
            
            
               (Tekstas svarbus EEE)
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2016 m. rugsėjo 14 d. Europos Parlamento ir Tarybos reglamentą (ES) 2016/1628 dėl reikalavimų, susijusių su ne keliais judančių mechanizmų vidaus degimo variklių dujinių ir kietųjų dalelių išmetamųjų teršalų ribinėmis vertėmis ir tipo patvirtinimu, kuriuo iš dalies keičiami reglamentai (ES) Nr. 1024/2012 ir (ES) Nr. 167/2013 ir iš dalies keičiama bei panaikinama Direktyva 97/68/EB
                  4
               , ypač į jo 24 straipsnio 11 dalį, 25 straipsnio 4 dalies b ir c punktus, 34 straipsnio 9 dalies c punktą ir 42 straipsnio 4 dalies a punktą,
            
            
               kadangi:
            
            
               (1)techninėms tarnyboms patikėtos sprendimų priėmimo tuo atveju, kai atsisakoma pripažinti variklių, varomų gamtinėmis dujomis ir (arba) biometanu (GD) arba suskystintomis naftos dujomis (SND), įskaitant dvejopų degalų vienalaikio naudojimo variklius, šeimai priklausančio siūlomo pirminio variklio tipiškumą, funkcijos. Atsižvelgiant į bendrą tų sprendimų poveikį tipo tvirtinimo procedūrai, už tų sprendimų priėmimą turėtų būti atsakingos tipo patvirtinimo institucijos;
            
            
               (2)Deleguotojo reglamento (ES) 2017/654 IV priedo 1 priedėlio 11.4.2.1.4 punkte nustatyta, kad užfiksuota matuoklio nulinė vertė gali būti nustatyta pakartotinai tik tuo atveju, jei per paskutines 40 variklio veikimo valandų nebuvo nustatyta jokių NOx kontrolės sistemos trikčių. Tačiau atitinkamoje JT EEK taisyklės Nr. 49 redakcijoje reikalaujama, kad jokių NOx kontrolės sistemos trikčių nebūtų nustatyta per paskutines 36 val., o ne per 40 variklio veikimo valandų. Dėl tokio nesutapimo negalima pripažinti pagal atitinkamą JT EEK taisyklės Nr. 49 redakciją suteiktų tipo patvirtinimų lygiavertiškumo. Todėl, tvirtinant ES tipą pagal Reglamentą (ES) 2016/1628, turėtų užtekti to, kad bus taikomas mažiau griežtas reikalavimas dėl ne mažesnės kaip 36 val. trukmės;
            
         
         
            
               (3)pagal Deleguotojo reglamento (ES) 2017/654 V priedo 1 dalies penktą pastraipą techninės tarnybos gali neįtraukti veikimo taškų iš bet kurios variklio kontrolės srities, kai ketinama atlikti ne keliais judančių mechanizmų pastovios būsenos bandymų ciklą. Tačiau, atsižvelgiant į bendrą tokių sprendimų poveikį tipo tvirtinimo procedūrai, tikslinga reikalauti, kad patvirtinimo institucijos sutiktų su tokiais sprendimais jų neįtraukti;
            
            
               (4)JT EEK taisyklės Nr. 49 06 serijos pakeitimuose ir JT EEK taisyklės Nr. 96 05 serijos pakeitimuose nustatytos išmetamųjų teršalų ribinės vertės, bendrieji bei techniniai reikalavimai ir bandymų metodai atitinka atitinkamus Reglamento (ES) 2016/1628, išskyrus to reglamento 19 straipsnį, reikalavimus. Todėl tipo patvirtinimai pagal JT EEK taisyklės Nr. 49 06 serijos pakeitimus ir JT EEK taisyklės Nr. 96 05 serijos pakeitimus turėtų būti pripažįstami lygiaverčiais pagal Reglamentą (ES) 2016/1628 suteiktiems ES tipo patvirtinimams ir privalomiesiems identifikavimo žymenims, jeigu patvirtinimo institucija užtikrina, kad gamintojas laikysis Reglamento (ES) 2016/1628 19 straipsnyje nustatytų reikalavimų;
            
            
               (5)siekiant užtikrinti atitiktį Reglamento (ES) 2016/1628 19 straipsniui, pagal JT EEK taisyklės Nr. 49 06 serijos pakeitimus arba JT EEK taisyklės Nr. 96 05 serijos pakeitimus patvirtintų variklių gamintojas turėtų prašyti vienos ar daugiau patvirtinimo institucijų prižiūrėti, kaip jis laikosi Reglamento (ES) 2016/1628 19 straipsnyje nustatytų prievolių;
            
            
               (6)JT EEK taisyklės Nr. 96 00, 01, 02, 03 ir 04 serijos
                  5
                pakeitimais nustatytos išmetamųjų teršalų ribinės vertės, bendrieji ir techniniai reikalavimai ir bandymų metodai atitinka nustatytuosius Europos Parlamento ir Tarybos direktyvoje 97/68/EB
                  6
                dėl I, II, IIIA, IIIB ir IV etapų išmetamųjų teršalų ribinių verčių ir nustatytuosius Reglamento (ES) 2016/1628 34 straipsnio 5 ir 6 dalyse dėl specialios paskirties variklių. Todėl pagal JT EEK taisyklės Nr. 96 00, 01, 02, 03 ir 04 serijos pakeitimus suteikti tipo patvirtinimai turėtų būti pripažįstami lygiaverčiais pagal Direktyvą 97/68/EB suteiktiems EB tipo patvirtinimams ir I, II, IIIA, IIIB bei IV etapais privalomiesiems identifikavimo žymenims ir pagal Reglamentą (ES) 2016/1628 suteiktiems specialios paskirties variklių ES tipo patvirtinimams;
            
            
               (7)siekiant aiškiai identifikuoti variklį ir užtikrinti atitiktį taikomoms administracinėms nuostatoms, prie rinkai pateikiamų pagal JT EEK taisyklę Nr. 96 su 00, 01, 02, 03 ir 04 serijos pakeitimais patvirtinto tipo variklių pagal Reglamento (ES) 2016/1628 31 straipsnį ir 32 straipsnio 2 dalį turėtų būti pridedamas taikytinas atitikties pareiškimas ir jie turi būti su papildomais žymenimis;
            
            
               (8)kalbant apie variklių išmetamųjų teršalų kiekį, šiuo reglamentu nustatomi reikalavimai techniniu požiūriu nėra svarbūs. Todėl toliau turėtų galioti tam tikram variklio tipui arba variklių šeimai, patvirtintai pagal Deleguotojo reglamento (ES) 2017/654 redakciją, taikytiną [LB: įrašyti datą – viena diena iki šio reglamento taikymo datos], priklausančio variklio ES tipo patvirtinimas;
            
            
               (9)todėl Deleguotasis reglamentas (ES) 2017/654 turėtų būti atitinkamai iš dalies pakeistas,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Deleguotojo reglamento (ES) 2017/654 pakeitimai
            
            
               Deleguotasis reglamentas (ES) 2017/654 iš dalies keičiamas taip:
            
            
               (1)20a straipsnis papildomas šia 3 dalimi:
            
            
               „3.
                     Toliau galioja tam tikram variklio tipui arba variklių šeimai, patvirtintai pagal Deleguotąjį reglamentą (ES) 2017/654 iki [LB: įrašyti datą – šio reglamento taikymo diena], priklausančio variklio ES tipo patvirtinimas.“;
            
            
               (2)Deleguotojo reglamento (ES) 2017/654 I, IV, V ir XIII priedai iš dalies keičiami pagal šio reglamento priedą.
            
            
               2 straipsnis
            
            
               Įsigaliojimas
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje 2021 06 04
            
            
               
                     Komisijos vardu
               
            
         
         
            
               
                     Pirmininkė
                     Ursula VON DER LEYEN
               
               
            
         
         
            
                  
                     (1)
                  
                        1997 m. gruodžio 16 d. Europos Parlamento ir Tarybos direktyva 97/68/EB dėl valstybių narių įstatymų, susijusių su priemonėmis, mažinančiomis vidaus degimo variklių, įrengiamų ne kelių mobiliosiose mašinose, dujinių ir kietųjų dalelių teršalų kiekį, suderinimo (OL L 59, 1998 2 27, p. 1).
               
               
                  
                     (2)
                  
                        2016 m. rugsėjo 14 d. Europos Parlamento ir Tarybos reglamentas (ES) 2016/1628 dėl reikalavimų, susijusių su ne keliais judančių mechanizmų vidaus degimo variklių dujinių ir kietųjų dalelių išmetamųjų teršalų ribinėmis vertėmis ir tipo patvirtinimu, kuriuo iš dalies keičiami reglamentai (ES) Nr. 1024/2012 ir (ES) Nr. 167/2013 ir iš dalies keičiama ir panaikinama Direktyva 97/68/EB (OL L 252, 2016 9 16, p. 53).
               
               
                  
                     (3)
                  
                        2016 m. gruodžio 19 d. Komisijos deleguotasis reglamentas (ES) 2017/654, kuriuo Europos Parlamento ir Tarybos reglamentas (ES) 2016/1628 papildomas techniniais ir bendraisiais reikalavimais, susijusiais su ne keliais judančių mechanizmų vidaus degimo variklių išmetamųjų teršalų ribinėmis vertėmis ir tipo patvirtinimu (OL L 102, 2017 4 13, p. 1).
               
               
                  
                     (4)
                  
                        OL L 252, 2016 9 16, p. 53. 
               
               
                  
                     (5)
                  
                        Jungtinių Tautų Europos ekonominės komisijos (JT EEK) taisyklė Nr. 96 „Suvienodintos dyzelinių (CI) variklių, įrengiamų žemės ir miškų ūkio traktoriuose ir ne kelių mobiliosiose mašinose, patvirtinimo, atsižvelgiant į variklio išmetamus teršalus, nuostatos (OL L 88, 2014 3 22, p. 1).
               
               
                  
                     (6)
                  
                  
                        1997 m. gruodžio 16 d. Europos Parlamento ir Tarybos direktyva 97/68/EB dėl valstybių narių įstatymų, susijusių su priemonėmis, mažinančiomis vidaus degimo variklių, įrengiamų ne kelių mobiliosiose mašinose, dujinių ir kietųjų dalelių teršalų kiekį, suderinimo (OL L 59, 1998 2 27, p. 1).
                  
               
            
      
    ---documentbreak--- 
      
         
         
            
               PRIEDAS
            
            
               I, IV, V ir XIII priedai iš dalies keičiami taip:
            
            
               (1)I priedo 2.6.2 punktas pakeičiamas taip:
            
            
               „2.6.2.
                     Jeigu patvirtinimo institucija nustato, kad pagal pasirinktą pirminį variklį pateikta paraiška nevisiškai atitinka Įgyvendinimo reglamento (ES) 2017/656 IX priede apibrėžtą variklių šeimą, patvirtinimo institucija gali parinkti ir išbandyti kitą ar, jei reikia, papildomą etaloninį bandomąjį variklį.“;
            
            
               (2)IV priedo 1 priedėlis iš dalies keičiamas taip:
            
            
               (a)11.4.2.1.4 punktas pakeičiamas taip:
            
            
               „11.4.2.1.4.
                     Užfiksavus matuoklio rodmenis, vėl nustatoma nulinė vertė, jei su tuo matuokliu susiję stebėjimo prietaisai bent kartą baigia stebėjimo ciklą neaptikę trikties ir jei bent per 36 variklio veikimo valandų nuo tada, kai matuoklis paskutinį kartą sustabdytas, neaptinkama tuo matuokliu matuojamų trikčių (žr. 4.4 pav.).“;
            
            
               (b)4.4 paveikslas pakeičiamas taip:
            
            
               „4.4 pav.
            
            
               Pakartotinis matuoklio įsijungimas arba nulinės matuoklio vertės nustatymas pasibaigus užfiksuotos vertės saugojimo laikotarpiui
            
            
               
                  
            
            
               Kai x yra ne mažesnis kaip 36 eksploatavimo valandos;
            
            
               
            
               (c)4.6 paveikslas pakeičiamas taip:
            
            
               „4.6 pav.
            
            
               Prastos kokybės reagento pripildymas
            
            
               
                  
            
            
               Kai x yra ne mažesnis kaip 36 eksploatavimo valandos;
            
            
               
         
         
            
               (d)4.7 paveikslas pakeičiamas taip:
            
            
               „4.7 pav.
            
            
               Reagento dozavimo sistemos gedimas
            
            
               
                  
            
            
               Kai x yra ne mažesnis kaip 36 eksploatavimo valandos;
            
            
               (3)V priedo 1 skirsnio penkta pastraipa pakeičiama taip:
            
            
               „Gamintojas gali reikalauti, kad techninė tarnyba, atlikdama 3 skirsnyje nurodytą parodomąjį bandymą, neįtrauktų veikimo taškų iš bet kurios 2 skirsnyje nustatytos kontrolės srities. Patvirtinimo institucijai sutikus, techninė tarnyba suteikia šią išimtį, jeigu gamintojas įrodo, kad variklis, naudojamas bet kokiame ne keliais judančių mechanizmų junginyje, jokiais atvejais negalės veikti tuose taškuose.“
            
            
               (4)XIII priedas iš dalies keičiamas taip:
            
            
               (a)1 skirsnis iš dalies keičiamas taip:
            
            
               i)2 papunktis pakeičiamas taip:
            
            
               „2)
                     tipo patvirtinimai, atitinkantys JT EEK taisyklės Nr. 49* 06 serijos pakeitimus, jeigu techninė tarnyba patvirtina, kad variklių tipas atitinka:
            
            
               a)
                     IV priedo 2 priedėlyje nustatytus reikalavimus, jeigu variklis išimtinai skirtas naudoti vietoj IWP ir IWA kategorijų V etapo variklių pagal Reglamento (ES) 2016/1628 4 straipsnio 1 dalies 1 punkto b papunktį, arba
            
            
               b)
                     IV priedo 1 priedėlyje nustatytus reikalavimus varikliams, kuriems netaikomos a punkto nuostatos,
            
            
               ir jeigu patvirtinimo institucija patvirtina, kad gamintojas laikosi Reglamento (ES) 2016/1628 19 straipsnyje nustatytų prievolių.
            
            
               ___________________
            
            
               *
                     Jungtinių Tautų Europos ekonomikos komisijos (JT EEK) taisyklė Nr. 49 „Suvienodintos nuostatos dėl priemonių, kurių imamasi siekiant mažinti transporto priemonėse naudojamų slėginio ir priverstinio uždegimo variklių išmetamų dujinių teršalų ir kietųjų dalelių kiekį (OL L 171, 2013 6 24, p. 1).“;
            
            
               ii)pridedamas šis 3 papunktis:
            
            
               „3)
                     Reglamento (ES) 2016/1628 I priedo I-1 lentelėje nurodytos NRE kategorijos variklių šeimų arba variklių tipo patvirtinimai, atitinkantys JT EEK taisyklės Nr. 96** 05 serijos pakeitimus, jeigu patvirtinimo institucija patvirtina, kad gamintojas laikosi Reglamento (ES) 2016/1628 19 straipsnyje nustatytų prievolių.
            
            
               ___________________
            
            
               **
                     Jungtinių Tautų Europos ekonominės komisijos (JT EEK) taisyklė Nr. 96 „Suvienodintos variklių, įrengiamų žemės ir miškų ūkio traktoriuose ir ne kelių mobiliosiose mašinose, patvirtinimo, atsižvelgiant į variklio išmetamus teršalus, nuostatos“ (OL L 107, 2019 4 17, p. 1).“;
            
         
         
            
               (b)įterpiami šie 2–4.1 punktai:
            
            
               „2.
                     NRG, NRSh, NRS, SMB ir ATS kategorijų variklių šeimų arba variklių tipų patvirtinimai, atitinkantys JT EEK taisyklės Nr. 96 05 serijos pakeitimus, suteikti varikliams, priskiriamiems Reglamento (ES) 2016/1628 I priedo I-2, I-3, I-4, I-9 ir I-10 lentelėse nurodytoms variklių kategorijoms ir, jei taikoma, atitinkami įstatymų nustatyti ženklai pripažįstami lygiaverčiais pagal Reglamentą (ES) 2016/16 suteiktiems ES tipo patvirtinimams ir reikalaujamiems įstatymų nustatytiems ženklams ,, jeigu patvirtinimo institucija patvirtina, kad gamintojas laikosi Reglamento (ES) 2016/1628 19 straipsnyje nustatytų prievolių.
            
            
               3.
                     Jeigu tai NRE kategorijos specialios paskirties varikliai, kuriems taikomos Reglamento (ES) 2016/1628 34 straipsnio 5 ir 6 dalys ir kurių etaloninė galia yra ne mažesnė kaip 19 kW ir ne didesnė kaip 560 kW, Reglamento (ES) 2016/1628 VI priedo VI-1 lentelėje nurodytos NRE kategorijos variklių šeimų arba variklių tipų IIIA etapo tipo patvirtinimai, atitinkantys JT EEK taisyklės Nr. 96 02***, 03**** arba 04***** serijos pakeitimus, ir, jei taikoma, atitinkami įstatymų nustatyti ženklai pripažįstami lygiaverčiais pagal tą reglamentą suteiktiems ES tipo patvirtinimams ir reikalaujamiems įstatymų nustatytiems ženklams.
            
            
               3.1.
                     Papildomi reikalavimai
            
            
               Varikliai, grindžiami tipo patvirtinimu, kuris pagal 3 skirsnį pripažįstamas lygiaverčiu ES tipo patvirtinimui, turi atitikti Deleguotojo reglamento (ES) 2017/654 XII priedo reikalavimus.
            
            
               4.
                     Toliau nurodomi išmetamųjų teršalų kiekio ribojimo etapai, kuriais patvirtintų variklių šeimų arba variklių tipų, priklausančių toliau išvardytoms kategorijoms, tipo patvirtinimai, suteikti pagal JT EEK taisykles, ir, jei taikoma, atitinkami įstatymų nustatyti ženklai, remiantis Reglamento (ES) 2016/1628 58 straipsnyje pateiktomis pereinamojo laikotarpio nuostatomis pripažįstami lygiaverčiais pagal Direktyvą 97/68/EB suteiktiems ES tipo patvirtinimams ir reikalaujamiems įstatymų nustatytiems ženklams:
            
            
               1)
                     IV etapas: Q ir R kategorijoms priskiriamų variklių tipo patvirtinimai, kaip nustatyta Direktyvos 97/68/EB 9 straipsnyje, atitinkantys JT EEK taisyklės Nr. 96 04 serijos pakeitimus;
            
            
               2)
                     IIIB etapas: L, M, N ir P kategorijoms priskiriamų variklių tipo patvirtinimai, kaip nustatyta Direktyvos 97/68/EB 9 straipsnyje, atitinkantys JT EEK taisyklės Nr. 96 03 arba 04 serijos pakeitimus;
            
            
               3)
                     IIIA etapas: H, I, J ir K kategorijoms priskiriamų variklių tipo patvirtinimai, kaip nustatyta Direktyvos 97/68/EB 9 straipsnyje, atitinkantys JT EEK taisyklės Nr. 96 02, 03 arba 04 serijos pakeitimus;
            
            
               4)
                     II etapas: D, E, F ir G kategorijoms priskiriamų variklių tipo patvirtinimai, kaip nustatyta Direktyvos 97/68/EB 9 straipsnyje, atitinkantys JT EEK taisyklės Nr. 96 01******, 02, 03 arba 04 serijos pakeitimus;
            
            
               5)
                     I etapas: A, B ir C kategorijoms priskiriamų variklių tipo patvirtinimai, kaip nustatyta Direktyvos 97/68/EB 9 straipsnyje, atitinkantys JT EEK taisyklės Nr. 96 00 serijos******* pakeitimus.
            
            
               4.1.
                     Papildomi reikalavimai
            
            
               Prie variklių, grindžiamų tipo patvirtinimu, kuris pagal 4 skirsnį pripažįstamas lygiaverčiu ES tipo patvirtinimui, pridedamas atitikties pareiškimas, o į įstatymų nustatytus ženklus įtraukiama papildoma informacija, kaip nustatyta Reglamento (ES) 2016/1628 31 straipsnyje ir 32 straipsnio 2 dalyje ir nurodyta Įgyvendinimo reglamento (ES) 2017/656 II ir III prieduose.
            
            
            
               ___________________
            
            
               *** 02 serijos pakeitimai Oficialiajame leidinyje neskelbiami.
            
            
               **** 03 serijos pakeitimai Oficialiajame leidinyje neskelbiami.
            
            
               ***** Jungtinių Tautų Europos ekonominės komisijos (JT EEK) taisyklė Nr. 96 „Suvienodintos dyzelinių (CI) variklių, įrengiamų žemės ir miškų ūkio traktoriuose ir ne kelių mobiliosiose mašinose, patvirtinimo, atsižvelgiant į variklio išmetamus teršalus, nuostatos (OL L 88, 2014 3 22, p. 1). 
            
            
               ****** 01 serijos pakeitimai Oficialiajame leidinyje neskelbiami.
            
            
               ******* 00 serijos pakeitimai Oficialiajame leidinyje neskelbiami.“.